Document ID: 32003R0266

Κανονισμός (ΕΚ) αριθ. 266/2003 της Επιτροπής
της 13ης Φεβρουαρίου 2003
σχετικά με τη διακοπή της αλιείας χωματίδας με κίτρινη ουρά από σκάφη που φέρουν σημαία κράτους μέλους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,
Εκτιμώντας τα ακόλουθα:
(1) Ο κανονισμός (ΕΚ) αριθ. 2341/2002 του Συμβουλίου, της 20ής Δεκεμβρίου 2002, περί καθορισμού, για το 2003, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(3), προβλέπει μερίδια των συνολικών επιτρεπόμενων αλιευμάτων χωματίδας με κίτρινη ουρά που χορηγούνται στην Κοινότητα για το 2003.
(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία έως την οποία τα αλιεύματα, τα οποία αλιεύονται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί.
(3) Σύμφωνα με τις πληροφορίες που ανακοινώθηκαν στην Επιτροπή, τα αλιεύματα χωματίδας με κίτρινη ουρά στα ύδατα της ζώνης NAFO 3LNO, από σκάφη που φέρουν σημαία κράτους μέλους ή είναι νηολογημένα σε ένα κράτος μέλος, έχουν εξαντλήσει το μερίδιο των συνολικών επιτρεπόμενων αλιευμάτων που έχει χορηγηθεί στην Κοινότητα για το 2003,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα χωματίδας με κίτρινη ουρά στα ύδατα της ζώνης NAFO 3LNO, από σκάφη που φέρουν σημαία κράτους μέλους ή είναι νηολογημένα σε ένα κράτος μέλος, θεωρούνται ότι έχουν εξαντλήσει το μερίδιο των συνολικών επιτρεπόμενων αλιευμάτων που έχει χορηγηθεί στην Κοινότητα για το 2003.
Απαγορεύεται η αλιεία χωματίδας με κίτρινη ουρά στα ύδατα της ζώνης NAFO 3LNO, από σκάφη που φέρουν σημαία κράτους μέλους ή είναι νηολογημένα σε ένα κράτος μέλος, καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Φεβρουαρίου 2003.

Labels: 8
11
6